ΓΡΑΠΤΗ ΕΡΩΤΗΣΗ E-0366/02

υποβολή: Marco Cappato (NI) προς την Επιτροπή

(14 Φεβρουαρίου 2002)

Θέμα: Η περίπτωση του μέλους του Κογκρέσου της Βολιβίας κ. Έβο Μοράλες Άιμα

Υπενθυμίζοντας ότι κατά τα τελευταία έτη η πολιτική εκρίζωσης των φυτειών κόκας στην Βολιβία έχει προκαλέσει σοβαρά επεισόδια κατά τα οποία έχασαν τη ζωή τους περισσότερα από 40 άτομα, μεταξύ των οποίων και γυναικόπαιδα και επισημαίνοντας το γεγονός ότι κανένα μέλος των δυνάμεων της τάξεως δεν δικάστηκε ποτέ γι αυτό·

Επισημαίνοντας ότι, συνεπεία των βίαιων διαδηλώσεων της 17ης και της 18ης Ιανουαρίου 2002, πλησίον της πόλεως της Βολιβίας Κοτσαμπάμπα, το μέλος του Κογκρέσου της Βολιβίας κ. Έβο Μοράλες Άιμα απώλεσε την κοινοβουλευτική του ασυλία, δεδομένου ότι εθεωρήθη ηθικός αυτουργός για τις βιαιότητες που διεπράχθησαν από τους καλλιεργητές κόκας·

Υπενθυμίζοντας ότι ο Έβο Μοράλες Άιμα, συντονιστής της οργάνωσης Six Federations of coca growing peasants, άρχισε αμέσως απεργία πείνας ζητώντας την ανάκληση του κυβερνητικού διατάγματος που απαγορεύει την πώληση φύλλων κόκας και για νόμιμους σκοπούς·

Έχει φροντίσει η Επιτροπή να ζητήσει επισήμως από τον πρέσβη της Δημοκρατίας της Βολιβίας διευκρινίσεις σχετικά με την κατάσταση· Εάν όχι, για ποιον λόγο· Εάν ναι, ποιες απαντήσεις έχει λάβει·

Δεν εκτιμά η Επιτροπή ότι είναι απολύτως επείγον να λάβει όλως ιδιαιτέρωςπόψη τις συνέπειες των βιαιοτήτων επί του πληθυσμού που συνεπάγονται τα προγράμματα εκρίζωσης·

Δεν εκτιμά η Επιτροπή ότι είναι απαραίτητο να προβεί σε ανάλυση των προγραμμάτων της για εναλλακτική ανάπτυξη που αφορούν την Δημοκρατία της Βολιβίας, ώστε να αξιολογήσει την αποτελεσματικότητα και την καταλληλότητα, προκειμένου να προβλέψει ενδεχομένως ακόμη και την διακοπή τους·

Απάντηση του κ. Patten εξ ονόματος της Επιτροπής

(22 Μαρτίου 2002)

Στις 22 Ιανουαρίου 2002, πραγματοποιήθηκε συνάντηση μεταξύ των επικεφαλής διπλωματικών αποστολών διαπιστευμένων στη Βολιβία και του Υπουργού Εξωτερικών της Βολιβίας ο οποίος παρουσίασε τη θέση της κυβέρνησής του όσον αφορά τα γεγονότα που είχαν ως αποτέλεσμα τον θάνατο τριών cocaleros αγροτών και τεσσάρων στρατιωτών στη Sacaba, πλησίον της πρωτεύουσας της επαρχίας Cochabamba, δηλαδή όχι στην περιοχή καλλιέργειας φυτείας στο Chapare. Όσον αφορά τον κ. Morales, οι νομοθετικές και δικαστικές αρχές ασχολούνται επί του παρόντος με την άρση της κοινοβουλευτικής ιδιότητάς του και της ασυλίας στο πλαίσιο της σχετικής νομοθεσίας της Βολιβίας.

Η μεθοδολογική προσέγγιση της Επιτροπής για την αντιμετώπιση του προβλήματος της κόκας στη Βολιβία βασίζεται στην προώθηση εναλλακτικής ανάπτυξης με τον προσδιορισμό των μέτρων που αποσκοπούν στην άμβλυνση των κοινωνικοοικονομικών συνεπειών από την εκρίζωση των φυτειών κόκας. Τα κοινοτικά προγράμματα ευθυγραμμίζονται με την πολιτική της κυβέρνησης, ωστόσο η Κοινότητα δεν συμμετέχει στην εκστρατεία εκρίζωσης των φυτειών κόκας και δεν εξήρτησε την ενίσχυσή της από ένα συγκεκριμένο χρονοδιάγραμμα όσον αφορά την εκρίζωση των εν λόγω φυτειών. Η Επιτροπή έχει ως στόχο να βελτιώσει τις συνθήκες για τους κατοίκους των περιοχών καλλιέργειας κόκας και των περιοχών μετανάστευσης και ναποστηρίξει την αειφόρο κοινωνικοοικονομική ανάπτυξη των περιοχών αυτών. Για τον λόγο αυτό, η Επιτροπή δεν θεωρεί ενδεδειγμένο να διακόψει τα προγράμματα εναλλακτικής ανάπτυξης τα οποία είναι προς όφελος του πληθυσμού στις περιοχές καλλιέργειας κόκας.

Η Επιτροπή έχειιοθετήσει μια διττή προσέγγιση: εναλλακτική ανάπτυξη και πρόληψη της μετανάστευσης από τις περιοχές που αντιμετωπίζουν οικονομικά προβλήματα στις περιοχές παραγωγής κοκαΐνης.

Επί του παρόντος εφαρμόζονται τα ακόλουθα προγράμματα:

- Praedac (Programa de Apoyo a la Estrategia de Desarrollo Alternativo en el Chapare), εναλλακτική ανάπτυξη στην κυριότερη περιοχή παραγωγής κοκαΐνης στο Chapare (διαμέρισμα Cochabamba), 19 εκατ. ευρώ·

- οικονομική ανάπτυξη στις φτωχές κοιλάδες προκειμένου να αποφευχθεί η μετανάστευση στις περιοχές καλλιέργειας κόκας, 11 εκατ. ευρώ.

Τα κοινοτικά προγράμματα αξιολογούνται τακτικά. Επί του παρόντος πραγματοποιείται η ενδιάμεση ανασκόπηση του κοινοτικού προγράμματος Praedac.